Here is a page extracted from Wikipedia that may contain CSS, HTML, and a lot of unformatted text.

Title: اللغه فى مصر القديمه
Content: اللغه المصريه القديمه بتنتمى لعيله اللغات الإفرو-آسيويه و اللى بتتسمى احيانا مجموعه اللغات الساميه-الحاميه, و اللى خرجت غالبا من شبه الجزيره العربيه و استوطنت فى مناطق جنوب غرب آسيا و شمال إفريقيا و ليها بالتاكيد علاقه وثيقه بمجموعه محدده منها و هيا مجموعه اللغات الساميه فى تراكيبها المميزه زى الجمل الاسميه و اصواتها الحلقيه زى العربيه و الامهريه و الآراميه و العبريه و بدت الكتابه الهيروغليفيه فى الظهور من اكتر 3400 ق.م و ظهرت العلامات الهيروغليفيه الاولى على الصلايات التذكاريه و البطاقات العاجيه وقى العمر الطويل للغه المصريه القديمه مرت بكتير من التغييرات و الباحثين قسمو تاريخها لخمس مراحل كبيره:

 اللغه المصريه فى العصر القديم Old Egyptian: و هوا اسم المرحله الاقدم فى تاريخ اللغه فبالرغم من ان اللغه المصريه القديمه بدت فى الظهور من اكتر من 3400 ق.م بس الكتابات المبكره كانت عباره عن اسما و كتابات قصيره و نقول ان اللغه المصريه فى العصر القديم بدت من حوالى سنة 2600 ق.م مع بداية عصر الدوله القديمه و استمرت لحد سنه 2100 ق. م.
 اللغه المصريه فى العصر الوسيط Middle Egyptian: بدت المرحله فى الظهور حوالى سنة 2100 ق. م و استمرت حوالى خمسمية سنه كلغه للتحدث و للكتابه, كمان فضلت المرحله الاساسيه فى تاريخ اللغه المصريه القديمه و بتمثل الكلاسيكيه او عصر الفصاحه اللغويه فى تاريخ اللغه المصريه و هيا المرحله اللى وصلت فيها لذروة تطورها.
 اللغه المصريه فى العصر المتاخرLate Egyptian: بدت المرحله فى العصر الوسيط كلغه للتحدث و الكتابه بعد 1600 ق. م و فضلت مستخدمه لحد سنة 600 ق.م. و المرحله اصطلح على تسميتها "اللغه المصريه فى العصر المتاخر" فى الوثائق التجاريه و الخطابات من عصر الرعامسه و فيها بيتجلى بوضوح وجود كتير من المفردات الدخيله على اللغه المصريه.

 المرحله الديموطيقيه Demotic: و هيا مرحله متطوره عن مرحله اللغه فى العصر المتاخر و بدت المرحله الديموطيقيه فى الظهور حوالى القرن التامن قبل الميلاد و فضل استخدامها مستمر لحد القرن الخامس الميلادى.
 الكتابه القبطيه Coptic: و هيا المرحله الاخيره من مراحل اللغه المصريه القديمه, و اللى جت مباشره بعد المرحله الديموطيقيه و بدت الإرهاصات المبكره للكتابه فى الظهور فى حوالى القرن التالت قبل الميلاد و فضلت لغة التخاطب بين المصريين اكتر من الف عام.

لينكات برانيه

مصادر